ai4bharat/Pralekha huggingface dataset:
سائنس اور ٹیکنالوجی کی وزارت
جناب دھرمیندر پردھان نے صنعت کاروں سے گزارش کی ہے کہ وہ ایک آتم نربھر بھارت کی تعمیر کےلیے اختراعی حل نکالیں
نئی دہلی، 17جولائی 2020، پٹرولیم اور قدرتی گیس وفولاد کے وزیر جناب دھرمیندر پردھان نے آج اختراع اور صنعت کاری کے جذبے کو جلا بخشنے کی غرض سے منعقدہ ایک مجازی تقریب سے خطاب کیا۔ اس کے تحت نوجوان صنعت کاروں کو اس انداز سے بااختیار بنایا جاتا ہے کہ انہیں ایک ایسا پلیٹ فارم فراہم کرایا جاسکے، جہاں وہ اپنے نظریات و خیالات کو پروان چڑھا سکیں اور انہیں افادی اسٹارٹ اپ میں بدل سکیں۔
مندوبین سے خطاب کرتے ہوئے جناب پردھان نے آتم نربھر بھارت کے سلسلے میں وزیراعظم نریندر مودی کے نظریے کی وضاحت کی۔ انہوں نے کووڈ-19 کی چنوتیوں کو مواقع میں بدلنے، خود انحصاری اور عالمی فلاح وبہبود، وسودھیئوو کٹمب کم کے ہمارے جذبے کوسچا کرکے دکھانے میں نوجوان صنعت کاروں کے کردار پر بات کی۔ انہوں نے ان نوجوان اختراع کاروں سے گزارش کی کہ وہ اپنے ارد گرد موجود سماجی و اقتصادی چنوتیوں کی شناخت کریں اور بھارت کو اختراع نمو اور خود کفالت کے راستے پر لے جانے کے لیے اختراعی حل پیش کریں، تاکہ ایک خوشحال اور آتم نربھر بھارت کی تعمیر عمل میں آسکے۔انہوں نے صنعت کاروں سے کہا کہ وہ صنعت کاری کا اصل مقصد سمجھیں، اس کا احساس کریں، کیونکہ صنعت کاری دولت کی فراہمی کے ساتھ سماجی بہبود کے حصول کا دوسرا نام ہے۔ انہوں نے کہا کہ ایک ایسا نمونہ فراہم کرنے کے لیے ، جو ہر لحاظ سے مبنی برکفایت، قابل رسائی، ہمہ گیر اور پوری دنیا کے لیے مفید ہو، مختلف مقاصد میں توازن درکار ہوگا۔ انہوں نے اس طرح کے توازن کو قائم کرنے پر زور دیا۔
جناب پردھان نے زور دے کر کہا کہ حکومت ہند نے اختراع اور صنعت کاری کو فروغ دینے والے ایکو نظام کی تعمیر کا عہد کررکھا ہے اور حکومت ہند گھریلو صنعت کاروں کو ہر سطح پر اپنی جانب سے حمایت فراہم کرے گی۔
۔۔۔۔۔۔۔۔۔۔۔
U-3970
م ن۔ ت ع۔

(Visitor Counter : 112
سائنس اور ٹیکنالوجی کی وزارت
کموڈور امت رستوگی  نیشنل ریسرچ ڈولپمنٹ کارپوریشن  کے نئے چیئرمین اور منیجننگ ڈائرکٹر بنے
نئی دہلی :18 ؍اکتوبر2021:
بھارتی بحریہ میں 34 سال کی شاندار خدمات کے بعد کموڈور امت رستوگی  نے آج 18 اکتوبر 2021 کو نیشنل ریسرچ ڈولپمنٹ کارپوریشن  کے نئے چیئرمین اور منیجنگ ڈائریکٹر کا عہدہ سنبھالا ہے۔
انہوں نے جواہر لال نہرو یونیورسٹی  سے الیکٹرکل انجینئرنگ میں بیچلر ڈگری ، الیکٹرانکس اور ٹیلی کمیونیکیشن میں پونا یونیورسٹی سے ماسٹر ڈگری اور مدراس یونیورسٹی سے ڈیفنس اور اسٹریٹجک اسٹڈیز میں ایم ایس سی کیا ہے ۔ وہ ڈیفنس سروسز اسٹاف کالج ویلنگٹن اور کالج آف ڈیفنس مینجمنٹ ، سکندرآباد کے ایک ممتاز سابق طالب علم بھی رہے ہیں۔
وہ ایک پرجوش ٹیکنالوجسٹ ہیں جنہوں نے بھارتی بحریہ میں مختلف محکموں کو سبنھالا ہے اور انہوں نے ملکی سطح پر ترقی اور ٹی اوٹی روٹ کے ذریعہ جنگی جہازوں کے لئے میزائل نظام ، جدید ٹکنالوجی انٹینسیو کامبیٹ سسٹم، فیزڈ ایرے راڈارز، کمیونیکیشن اکوئپمنٹ کے ساتھ ہی تحقیق و ترقی، تعلیم اور صنعت میں ایک ساتھ انگیجمنٹ کا مکمل تجربہ بھی ہے۔
اس سے پہلے وہ پانچ برسوں کے لئے انٹریگریٹیڈ ہیڈکوارٹر، وزارت دفاع میں الیکٹریکل انجینئرنگ کے ڈائریکٹرا ور دو سال کے لئے نیول ڈاکیارڈ میں ایڈیشنل ڈائریکٹر جنرل ٹیک سروسز بھی رہے۔ انہوں نے پانچ سال کے لئے ڈپٹی ڈائریکٹر جنرل کوالٹی ایشورینس اور دو سال کے لئے الیکٹریکل ٹرائلز موڈیفکیشن اتھارٹی کے ڈائریکٹر کا عہدہ بھی سنبھالا تھا ۔ وہ فٹنس کے تئیں بیدار، ایک ایشا میڈیٹیٹر، پرجوش گولف کھلاڑی اور لمبی دوری کے سائکلسٹ بھی رہے ہیں۔
این آر ڈی سی سائنس اور ٹکنالوجی کی وزارت ، بھارت سرکار کے تحت سائنسی اور تکنیکی تحقیق کے شعبہ کا ایک سرکاری ادارہ ہے۔ یہ مختلف قومی تحقیق و ترقی کے ادارےسے نکلنے والی ٹیکنالوجیز کے فروغ ، ترقی اور منتقلی کے کام میں مصروف ہے۔
مکانات اور شہری غریبی کے خاتمے کی وزارت
سمارٹ سیٹیز مشن کے تحت جون 2021 تک 2,734 منصوبے مکمل
نئی دہلی 28 جولائی 2021: سمارٹ سیٹیز مشن  جنوری 2016 سے جون 2018 تک چار راؤنڈ مقابلے کے ذریعے منتخب 100 شہروں میں نافذ کیا جارہا ہے۔ 30 جون 2021 تک ان شہروں میں 1,79,413 کروڑ روپے کے 5,956 منصوبوں کا ٹینڈر جاری ہوا جن میں سے 5,314 پروجکٹوں میں 1,48,029 کروڑروپے کے ورک آرڈر جاری کئے گئے ہیں۔ ان میں سے 46,769 کروڑ روپے کے 2,734 منصوبے مکمل ہوچکے ہیں۔
مرکزی حکومت نے جون 2021 تک ریاستوں /مرکزی علاقوں کو ان کے اسمارٹ شہروں کیلئے 23,925 کروڑ روپے جاری کئے۔
جنوری 2016 میں پہلے راؤنڈ میں منتخب کردہ 20 سمارٹ سیٹیز کے منصوبوں کی پوزیشن حسب ذیل میں ہے۔

|
|
اسمارٹ سٹی
|
|
ٹینڈر اسٹیج
|
|
ورک آرڈر اسٹیج
|
|
کام مکمل
|
|
مجموعی منصوبے
|
|
کل رقم
|
|
منصوبوں کی تعداد
|
|
رقم
|
|
منصوبوں کی تعداد
|
|
رقم
|
|
منصوبوں کی تعداد
|
|
رقم
|
|
راؤنڈ1سیٹیز

|
|
127
|
|
11,750
|
|
548
|
|
26,966
|
|
1,119
|
|
18,408
|
|
1,794
|
|
57,124
پہلے راؤنڈ میں 57,124 کروڑ روپے کی لاگت سے 1,794 پروجکٹوں میں سے جومنتخب اسمارٹ سیٹیز کے اسمارٹ سٹی منصوبوں کا حصہ تھے 45,374 کرور روپے کی لاگت سے 1,667 پروجکٹ  یا تو مکمل ہو چکے ہیں یا تکمیل کے مرحلے میں ہیں۔ ان شہروں میں جاری منصوبوں کی بروقت تکمیل کے لئے تمام تر کوششیں کی جارہی ہیں۔
یہ اطلاع ہاؤسنگ اینڈ شہری امور کے وزیر مملکت جناب کوشل کشور نے آج راجیہ سبھا میں ایک تحریری جواب میں دی۔
وزارات ثقافت
ایک بھارت شریشٹھ بھارت۔آزادی کا امرت مہوتسو پر ویبینار کا اہتمام کیا گیا
بھارت سرکار کی اطلاعات و نشریات کی وزارت کے تحت ریجنل آؤ ٹ ریچ بیورو اور پریس انفار میشن بیورو پی آئی بی چنڈی گڑھ کی جانب سے آج ایک بھارت شریشٹھ بھارت ۔آزادی کا امرت مہوتسو پر ایک ویبینار کا اہتمام کیا گیا۔
ہریانہ کی سینٹرل یونیورسٹی این ایس ایس کے کوآرڈی نیٹر ڈاکٹر دنیش چہل شرکا ءسے اظہار خیال کرتے ہوئے۔
سینٹرل یونیورسٹی آف ہریانہ این ایس ایس کے کوآرڈی نیٹر ڈاکٹر دنیش چہل نے جو ایک گیسٹ مقرر تھے ہریانہ کے مجاہدین آزادی کے رول پر تبادلہ خیال کیا اور شرکاء سے اس بات کیلئے زور دیا کہ وہ ان اقدار پر کام کریں جن کی وجہ سے ہمارے مجاہدین آزادی انتہائی قربانیاں دینے کیلئے آگے آئے۔انہوں نے کہا کہ ہمیں ذات پات ، مذہب،رنگ ،خطے اور زبان کا خیال نہ کرتے ہوئے اوپر اٹھنا ہے تاکہ ملک کے اتحاد اور خوشحالی کو یقینی بنایا جاسکےاور نوجوان اس کے حصول کیلئے ایک اہم رول ادا کررہے ہیں۔
ایک اور مقرر ڈاکٹر ایم لکشمن آچاریولو نے جو جی ایچ ایم سی حیدرآباد میں مختلف زبانوں کے ماہر ہیں،شرکاء سے درخواست کی کہ وہ ہندوستانی زبانوں میں گونا گونیت کا پتہ لگائیں اور انگلش کے ساتھ ساتھ کم از کم ہندوستانی زبان بھی سیکھیں ۔انہوں نے ہندوستان کی آزادی کی جد وجہد میں سابق وزیر اعظم پی وی نرسمہا راؤ سمیت تلنگانہ کے مختلف مجاہدین آزادی کے رول کو بھی اجاگر کیا ۔ انہوں نے اس کلیدی رول کے بارے میں شرکاء کو مطلع کیا جو حیدرآباد کی سابق نوابی ریاست کو بھارتی یونین میں شامل کرنے میں سردار بلبھ بھائی پٹیل کی جانب سے ادا کیا گیا تھا۔
ڈاکٹر ایم لکشمن آچار یولو شرکاء کے ساتھ ہندوستانی زبانیں سیکھنے کی اہمیت پر تبادلہ خیال کرتے ہوئے جو حیدرآباد کےجی ایچ ایم سی میں مختلف زبانوں کے ماہر ہیں۔
رینجل آؤ ٹ ریچ بیورو آر او بی چنڈی گڑھ کے اسسٹنٹ ڈائریکٹر جناب بلجیت سنگھ نے اجلاس کی کارروائی کا اہتمام کیا اور پی آئی بی چنڈی گڑھ کے اسسٹنٹ ڈائریکٹر جناب ہرشت نارنگ نے مختلف موضوعات کا تعارف کراتے ہوئے خیر مقدمی خطاب کیا۔اپنے خطاب میں انہوں نے وضاحت کی کہ آزادی کا امرت مہوتسو بھارت سرکار کی ایک ایسی پہل ہے جس کا مقصد ترقی کی رفتار پر گامزن ہندوستان کی آزادی کا 75 واں سال منایا جاسکےاور اس کے عوام ثقافت اور حصول یابیوں کی شاندار تاریخ کو بھی یاد کیا جاسکے۔انہوں نے مزید کہا کہ یہ مہوتسو ہندوستان کے عوام کیلئے وقف کیا گیا ہے۔جنہوں نےنہ صرف ہندوستان کو اس کے ارتقائی سفر میں شامل کرنے میں اہم رول ادا کیا ہےاور ایک محرک بنے ہیں بلکہ ان کے اندر وزیر اعظم نریندر مودی کے آتم نر بھر بھارت 2.0 کے جذبے سے تحریک لینے اور سرگرم نظریہ کو اہل بنانے کی طاقت اور صلاحیت بھی ہے۔
ایف او بی نارنول کے انچارج جناب راجیش اروڑا نے مقررین اور موجود شرکاء کو شکریہ کی تجویز کے ساتھ ویبینار کا اختتام کیا۔ویبینا ر کے دوران بڑی تعدا د میں شرکاء نے قومی اتحاد اور آزادی کی جدو جہد پر اپنے خیالات کا اظہا رکیا۔
بجلی کی وزارت
آزادی کا امرت مہوتسو کے حصے کے طور پر آسام میں آر ای سی کے ذریعہ 'بجلی اتسو' کا اہتمام کیا گیا
نئی دلی،28 دسمبر، 2022/
- اس تقریب میں یوٹیلیٹی کے عہدیداروں نے مختلف اجلاسوں سے خطاب کیا جس میں بجلی سے متعلق صارفین کے حقوق ، بجلی کے فوائد اور دور دراز کے علاقوں میں برق کاری کے دوران درپیش چیلنجوں کو اجاگر کیا گیا اور یہ بھی بتایا گیا کہ بجلی تک رسائی کے ساتھ معیار زندگی کس طرح بہتر ہوا ہے
- بجلی کے صارفین کے حقوق، توانائی کے تحفظ اور بجلی کے فوائد جیسے موضوعات پر معلومات فراہم کرنے کے لیے کوئز مقابلہ اور نکڑ ناٹک کا انعقاد کیا گیا۔
- تقریب کا اختتام مقابلہ آرائی میں جیتنے والوں کو انعام کے طور پر ایل ای ڈی بلب کی تقسیم کے ساتھ ہوا
آر ای سی لمیٹڈ نے آسام میں ‘بجلی اتسو’ کا اہتمام کیا۔
آزادی کے 75 سال کا جشن منانے کے لیے،‘آزادی کا امرت مہوتسو’ کے ایک حصے کے طور پر حکومت ہند کی بجلی کی وزارت کے تحت مہارتن کمپنی –آر ای سی لمیٹڈ، نے آسام کے باکسا ضلع کے آنند پور گاوں اور آس پاس کے گاوؤں میں بجلی اتسو کا انعقاد کیا۔ اس موقعے پر متعدد معززین جیسے جناب کتیرام بورو، اسپیکر - بوڈولینڈ ٹیریٹوریل کونسل، ڈاکٹر اشرف امین - ایڈیشنل۔ ڈپٹی کمشنر - بکسا، جناب کھگیندر ناتھ سرانیا، پرنسپل - آنند پور پرائمری اسکول، جناب ناگن چندر داس، ریٹائرڈ۔ پرنسپل - نہرو آنچلک ہائی اسکول، جناب مانس جیوتی پاٹھک، اے جی ایم  بکسا - آسام پاور ڈسٹری بیوشن کمپنی لمیٹڈ  اور گواہاٹی میں آر ای سی کے علاقائی دفتر کے عہدیداروں نے اس موقع پر شرکت کی۔
اس تقریب میں معززین اور معزز مہمانوں کےاسپیکر سیشنز کا مشاہدہ کیا گیا جس میں بجلی کے صارفین کے حقوق، بجلی کے فوائد اور دور دراز علاقوں میں بجلی کی فراہمی کے دوران درپیش چیلنجوں اور بجلی تک رسائی کے ساتھ زندگی کا معیار کیسے بہتر ہوتا ہے پر روشنی ڈالی گئی۔ دیہاتوں سے مستفید ہونے والوں کو بھی اسٹیج پر مدعو کیا گیا تاکہ وہ اپنے تجربات اور خیالات کا اظہار کریں کہ کس طرح بجلی نے ان کی زندگیوں کو یکسر تبدیل کیا ہے۔
گاؤں والوں اور بچوں کے ساتھ تعلقات کو مستحکم کرنے کے لیے مختلف مسابقتی اور ثقافتی پروگراموں کا بھی انعقاد کیا گیا۔ بجلی کے صارفین کے حقوق، توانائی کے تحفظ اور بجلی کے فوائد جیسے موضوعات پر معلومات فراہم کرنے کے لیے نکڑ ناٹک بھی پیش کیا گیا۔ ایونٹ کا اختتام مقابلوں کے جیتنے والوں میں انعامات کے طور پر ایل ای ڈی بلب اور جیومیٹری بکس کی تقسیم کے ساتھ ہوا۔
آر ای سی لمیٹڈ کے بارے میں: آر ای سی لمیٹڈ ایک این بی ایف سی ہے جو پورے بھارت میں پاور سیکٹر کی فنانسنگ اور ترقی پر توجہ مرکوز کرتا ہے۔ 1969 میں قائم ہونے والی، آر ای سی لمیٹڈ نے اپنے آپریشنز کے شعبے میں پچاس سال مکمل کر لیے ہیں۔ یہ ریاستی بجلی بورڈز، ریاستی حکومتوں، مرکزی/ریاستی بجلی کی افادیتوں، آزاد بجلی پیدا کرنے والوں، دیہی الیکٹرک کوآپریٹیو اور نجی شعبے کی افادیت کو مالی مدد فراہم کرتا ہے۔ اس کی کاروباری سرگرمیوں میں پاور سیکٹر کی مکمل ویلیو چین میں فنانسنگ پروجیکٹس شامل ہیں۔ جنریشن، ٹرانسمیشن، ڈسٹری بیوشن اور قابل تجدید توانائی سمیت مختلف قسم کے منصوبوں کے لیے۔ آر ای سی کی فنڈنگ بھارت میں ہر چوتھے بلب کو روشن کرتی ہے۔
۔۔۔
ش ح۔و ا ۔ ع ا
U–14458
(Visitor Counter : 70
وزارت خزانہ
ڈی ای اے نے پی پی پی ٹول کٹس استعمال کرنےسے متعلق بیداری پھیلانے اور رہنمائی سے متعلق دو روزہ ورک شاپ کا انعقاد کیا
اقتصادی امور کا محکمہ ، وزارت مالیات نے خارجہ ، دولت مشترکہ اور ڈیو لپمینٹ دفتر ،یوکے کے ساتھ مل کر پی پی پی ٹول کٹ استعمال کرنے سے متعلق بیداری پھیلانے اور رہنمائی کے سلسلے میں ایک دو روزہ ورک شاپ کا انعقاد کیا جس کا مقصد پی پی پی پروجیکٹ میں فیصلہ سازی کے لئے پی پی پی ٹول کٹس استعمال کرنے میں سرکاری افسران کو تربیت فراہم کرنا ہے۔ اس تربیتی پروگرام کا افتتاح ڈی ای اے کے جوائنٹ سکریٹری جناب بلدیو پروشرتھا نے کیا ۔بنیادی ڈھانچہ اور شہری ترقی کے سربراہ جناب شانتنو مترا ،ایف سی ڈی او ، محترمہ سنگیتا مہتا ،سینئر پروگرام افسر ،جناب شوبھک گانگولی ، انفراسٹرکچر کے سینئر ایڈوائزر  نے پروگرام سے خصوصی طور پر خطاب کیا ۔ ڈی ای اے کے نائب سکریٹری ڈاکٹر مولی شی نے پروگرام میں شامل سبھی افراد کا شکریہ ادا کیا۔
فیصلہ سازی کے عمل میں شامل زیادہ سے زیادہ شراکت داروں تک پہنچنے کے لئے اس ورک شاپ کا انعقاد ہائی بریڈ موڈ میں کیا گیا۔اس ورک شاپ میں 155 شرکاء نے حصہ لیا سے 120 شرکاء شامل ہوئے )۔
اس ورک شاپ میں بڑے پیمانے پر پی پی پی ڈھانچہ جاتی ٹول کٹ ،ویلیو فارمنی ٹول کٹ ، شناخت کا فریم ورک ، کنٹین جینٹ لائبلیٹیز ٹول کٹ کی تشخیص اور رپورٹنگ پوسٹ ایوارڈ کنٹریکٹ مینجمنٹ  ٹول کٹ کا تعارف اور اس کی پیش رفت کو شامل کیا گیا ۔اس سیشنز سے محترمہ میہالی پٹیل ، ڈائریکٹر سی اے آر آئی ایس آئی ایل ،جناب آر ایم کے پرساد ، پرائس ، واٹر ہاؤس کوپرس کے کنسلٹینٹ اور ڈیلوٹی تاؤچے تومتسو انڈیا ایل ایل پی کے شراکت دار جناب کشل کمار سنگھ سمیت صنعت کے ماہرین نے خطاب کیا۔
پی پی پی ڈھانچہ جاتی ٹول کٹس کو ڈی ای اے نے تیار کیا ہے جو ویب پر مبنی ایک وسیلہ ہے جسے ہندوستان میں پی پی پیز بنیادی ڈھانچے کے لئے فیصلہ سازی کی بہتری میں مدد اور ہندوستان میں نافذ پی پی پیز بنیادی ڈھانچے کے معیار میں بہتری کے لئے ڈیزائن کیا گیا ہے ۔یہ ٹول کٹ پورے ہندوستان میں سرکاری اور پرائیویٹ دونوں شعبوں میں پی پی پیز پریکشنرس کی جانب سے استعمال کے لئے www.pppinindia.gov.in پر دستیاب ہے۔اس ٹول کٹ میں معیاری ڈھانچے کے پانچ شعبے – ریاستی شاہراہوں ،پانی اور صاف صفائی ،بندرگاہوں ،فضلے کو ٹھکانے لگانے کا ٹھوس بندوبست ،شہری ٹرانسپورٹ کو شامل کیا گیا ہے۔ دیگر ٹول کٹس جیسے پی پی پی پوسٹ ایوارڈ کنٹریکٹ مینجمنٹ ٹول کٹ ، ویلیو فارمنی ٹول کٹٹول کٹ،اور شناخت کا فریم ورک ، کنٹین جینٹ لائبلیٹیز ٹول کٹ کی تشخیص اور رپورٹنگ کو بھی پی پی پی فیصلہ سازی کے عمل میں مدد کے لئے تیار کیا گیاہے۔
نوجوانوں کے امور اور کھیل کود کی وزارت
جوائنٹ سکریٹری  نے آج نیشنل اسپورٹس فیڈریشن  کے نمائندوں کے ساتھ میٹنگ کی
نئی دہلی:2؍ جولائی،2021۔جوائنٹ سکریٹری  نے 29جون 2021 اور 2 جولائی 2021 کو قومی اسپورٹس فیڈریشن  کے نمائندوں کے ساتھ پیش رفت کا جائزہ لینے کیلئے میٹنگیں کیں۔ میٹنگوں میں نیشنل اسپورٹس فیڈریشن کے ذریعے کھیل ضوابط 2011 کی شقوں پر عمل آوری کو یقینی بنانے کیلئے 4 فروری کو منعقدہ سابقہ میٹنگوں کی اگلی کارروائی کے طور پر نیشنل اسپورٹس فیڈریشن  کے ذریعے ان کی تشکیل / متعلقہ قوانین میں ترمیم کرنے کے بارے میں پیش رفت کا جائزہ لیا گیا۔
وزارت نے این ایس ایف کو تسلیم کیے جانے کو جدید تر بنایا ہے تاکہ آنے والے اولمپک کھیلوں اور پیرالمپک کھیلوں سمیت بین الاقوامی کھیل مقابلوں میں ہمارے کھلاڑیوں کی شراکت میں کسی بھی طرح کی رکاوٹ نہ ہواور مقررہ کھیل پروگرام بلارکاوٹ منعقد کیے جاسکیں ۔ این ایس ایف کے نمائندوں کو پھر سے مطلع کیا گیا کہ کھیل ضابطوں پر عمل آوری کے معاملے کی دہلی ہائی کورٹ کے ذریعے نگرانی کی جارہی ہے اور اس لئے کھیل محکمے نے این ایس ایف کو کھیل ضابطوں کی شقوں پر عمل آوری کے سلسلے میں پندرہ روز کی بنیاد پر وزارت کو معلومات فراہم کرنے کا حکم دیا ہے تاکہ دہلی ہائی کورٹ کو بروقت آگاہ کیا جاسکے۔ میٹنگوں کے دوران بیشتر این ایس ایف نے اطلاع دی کہ انہوں نے ترامیم کی اور وزارت کو اپنے نظرثانی شدہ ضابطوں کو سونپ دیا ہے ۔
-----------------------
ش ح۔م ع۔ ع ن
U NO:6147
(Visitor Counter : 88
کامرس اور صنعت کی وزارتہ
عمان کے ایک اعلیٰ سطح کے اورکثیر شعبہ جاتی وفد کا 10تا14مئی 2022بھارت کا دورہ
بھارت –عمان مشترکہ کمیشن کی میٹنگ کی میٹنگ اورمتعدد بی ٹو بی تقریبات ، صنعتی برادری کے مابین تبادلۂ خیال اورسرمایہ کاروں کی میٹنگیں ، ایجنڈے میں شامل ہیں
اس دورے کی بدولت بھارت اورعمان کے درمیان پہلے سے ہی موجود قریبی اور پرجوش اقتصادی تعلقات کو مزید مستحکم کرنے میں مدد ملے گی
سلطنت عمان کے کامرس ، صنعت اورسرمایہ کاری کے فروغ کے وزیرعزت مآب جناب قیص بن محمدال یوسف کی قیادت میں ایک اعلیٰ سطح کا کثیرشعبہ جاتی وفد 10مئی تا 14مئی 2022بھارت کا دورہ کررہاہے ۔ 48رکنی وفد میں ، صحت ، ادویہ سازی ، کان کنی ، سیاحت ، ٹیلی مواصلات ، توانائی ، جہازرانی اور زمین جائیداد سمیت مختلف النوع شعبوں کے سرکردہ افسران اورکاروباری نمائندے شامل ہیں ۔
اس دورے کے دوران ، دونوں ملکوں نے سرکردہ افسران ، نئی دہلی میں 11مئی کو منعقد ہونے والے بھارت ، عمان مشترکہ کمیشن کی میٹنگ  کے دسویں اجلاس میں شرکت کریں گے ۔ اس اجلا س کی صدارت مشترکہ طورپر حکومت ہند کے کامرس اور صنعت ، صارفین کے امور، خوراک اورسرکاری نظام تقسیم اورٹیکسٹائلز کے عزت مآ ب مرکزی وزیرجناب پیوش گوئل اورسلطنت عمان کے کامرس ، صنعت اورسرمایہ کاری کے فروغ کے عزت مآب وزیر ، محترم جناب قیص بن محمدال یوسف کریں گے ۔
عمان کے وفد کا یہ دورہ ایک ایسے اہم وقت ہورہاہے کہ جب دونوں ملکوں کے درمیان دوطرفہ تجارت ، مالی سال 22-2021میں 82فیصد سے بڑھ کر 9.94ارب ڈالر ز تک پہنچ گئی ہے اس دورے کی بدولت ، دونوں ملکوں کے مابین پہلے سے موجود قریبی اور پُرجوش اقتصادی تعلقات کو مزید مستحکم بنانے کا ایک شاندار موقع فراہم ہوگا۔
12مئی 2022کو فکّی اورعمان چیمبرآف کامرس اینڈ انڈسٹری مشترکہ طورپر بھارت –عمان مشترکہ کاروباری کاؤنسل  کی ایک میٹنگ منعقد کریں گے ۔ جے بی سی میں دونوں فریقوں کے عزت مآب وزراء شرکت کریں گے اورحاضرین سے بھی خطاب کریں گے۔ اس کے علاوہ وہ بھارت اورعمان کی کاروباری برادریوں کے ساتھ تبادلہ ٔ خیال بھی کریں گے ۔ دورے پرآئے عمان کے وفد کے ہندوستان میں قیام کے دوران نئی دہلی میں اورممبئی میں متعدد دیگرپروگراموں کا بھی انعقاد کیاجائے گا ۔ جن میں بی ٹی بی تقریبات ، صنعتی برادری کے درمیان ملاقاتیں ، سرمایہ کاروں کے مابین میٹنگیں بھی منعقد کئے جانے کا پروگرام ہے ۔
زراعت اور کاشتکاروں کی فلاح و بہبود کی وزارت
زراعت کے مرکزی وزیرجناب نریندرسنگھ تومر نے کرشی وگیان کیندرکی ایڈمنسٹر یٹیوبلڈنگ کا افتتاح کیا
کسانوں کو کرشی وگیان کیندروں پرمکمل اعتماد ہے :جناب تومر
زراعت اورکسانوں کی بہبود کے مرکزی وزیرجناب نریندرسنگھ تومر نے آندھراپردیش کے پراکاسم ضلع میں کندوکور کے مقام پر ، زرعی تحقیق کی بھارتی کاؤنسل کے تمباکو سے متعلق تحقیق کے مرکزی ادارے کے ساتھ ملحق ، کرشی وگیان کیندر کی انتظامی امورسے متعلق عمارت ، ایڈمنسٹریٹیو بلڈنگ کا افتتاح کیا ۔ یہ کرشی وگیان کیندر ، جو 2012میں قائم ہواتھا ، ملک میں 731کرشی وگیان کیندروں میں سے ایک ہے ۔ اس کے وی کے کے زیرانتظام ، پراکاسم اورنیلور اضلاع کی 28ڈویژن ہیں۔ اس موقع پراظہارخیال کرتے ہوئے ، جناب تومر نے کہاکہ سبھی کرشی وگیان کیندر، زرعی دنیا کی ریڑھ کی ہڈّی کی طرح ہیں ، جن پر کسانوں کو بھرپور اعتماد حاصل ہے ۔ اس بات کو ذہن میں رکھتے ہوئے اور وقت کی ضرورت کے پیش نظر، کرشی وگیان کیندروں کو اپنے کام میں تیزی لانی چاہیئے اور زراعت سے متعلق شعبے کے لئے اوربھی زیادہ تعاون کرناچاہیئے اور آزادی کاامرت مہوتسو کے اس مبارک موقع پر ، نئے ہندوستان کی تعمیرمیں بھی تعاون کرنا چاہیئے ۔
جناب تومر نے کہاکہ آج ہندوستان ، زرعی پیداوار کے لحاظ سے بہت اچھی پوزیشن میں ہے ، جس میں زرعی سائنس دانوں اوراس کے علاوہ کسانوں اورحکومت کی کسانوں کے لئے سازگارپالیسیوں کا بھی اس میں گراں قدر تعاون شامل ہے ۔ کرشی وگیان کیندروں کو زراعت اوراس سے وابستہ شعبوں کی ٹیکنولوجی کے ذریعہ کایاپلٹ کرنے اوران میں بڑی تبدیلی لانے کی غرض سے ایک زیادہ سرگرم اورفعال کرداراداکرنے کی ضرورت ہے۔ کرشی وگیان کیندروں کے کردار کی ، ہرضلع میں کسانوں کی ترقی کے لئے بہت اہمیت ہے اوراس کے لئے کسانوں کی آمدنی میں اضافہ کرنے ، بہترفصلیں اگانے ، جدیدترین ٹیکنولوجی استعمال کرنے ، سوائل ہیلتھ کارڈ کا استعمال کرتے ہوئے اپنے کھیت کی مٹی کی زرخیزی سے متعلق صورتحال کے بارے میں مناسب ڈیٹا یامعلومات حاصل کرنے ، کیمیاوی کھاد کو کم سے کم استعمال کرنے اورکاشتکاری کے قدرتی طریق کار استعمال کرنے کے پیش نظر کرشی وگیان کیندراہمیت کے حامل ہیں ۔
جناب تومر نے کہاکہ کرشی وگیان کیندروں کےسائنس دانوں کومخصوص خطوں کے لحاظ سے صورت حال ، اورآب وہوا کے مطابق مسلسل کام کرنے کی ضرورت ہے ۔ سائنس دانوں کو، کیمیاوی کھاد کے اندھادھنداستعمال کے سبب دوہرے نقصان کو کم کرنے ، جس سے کہ مٹی اورانسانی صحت ، دونوں پرمضراثرات مرتب ہوتے ہیں ، اورکسانوں کو ان کے متباد ل کھادوں کے بارے میں بیداری پیداکرنے کی غرض سے ، مزید کام کرنے کی ضرورت ہے ۔ کاشتکاری کے قدرتی طریقہ کارکو اختیارکرکے ، کسان ، کاشتکاری پرآنے والی لاگت میں کمی کرنے کے ساتھ ساتھ مٹی کی زرخیری میں اضافہ کرکے اور انسانی صحت کا تحفظ کرکے ، اپنی آمدنی میں اضافہ کرسکتے ہیں ۔ اس کے علاوہ کسانوں کو اپنی فصلیں اگانے کے عمل میں تنوع پیداکرنے کی ترغیب دیئے جانے کی بھی ضرورت ہے ۔ وزیرموصوف نے زرعی شعبے کو مستحکم بنانے کی ضرورت پرزوردیا جس سے کہ کسانوں اورگاوؤں کے حالات بہتربنائے جاسکیں گے ، منڈیاں خوشحال ہوں گی ، انھیں اپنی فصل کے بہتردام ملیں گے ، اورملک کی معیشت مضبوط ہوکر ابھرے گی ۔ کسانوں کو زیادہ فصل اور منڈیوں کو بہترصورتحال کے سبب زیادہ آمدنی حاصل ہوسکے گی۔ جناب تومر نے کہاکہ ہم نے 3.75لاکھ کروڑروپے کے بقدر زرعی مصنوعات کے سکریٹری اورآئی سی اے آر کے ڈائریکٹرجنرل ڈاکٹرترلوچن مہاپاترا نے بھی اس پروگرام سے خطاب کیا۔
جل شکتی وزارت
اوڈی ایف پلس اور پانی کے تحفظ سے متعلق قو می پلاننگ ورکشاپ کا نئی دلی میں انعقاد
سولڈ لیکویڈ گیس منجمنٹ ڈیش بورڈ ، اوڈی ایف پلس اینڈ سووچھ گرام درپن موبائل ایپلی کیشن کی شروعات
نئیدہلی15 جولائی ۔5.6 لاکھ سے زیادہ گاؤوں ، 622 اضلاع اور 30 ریاستوں / مرکز کےزیرانتظام علاقوں کو سووچھ بھارت مشن  کےتحت دیہی علاقوں میں کھلے میں رفع حاجت سے پاک قراردئے جانے کے ساتھ،جل شکتی کی وزارت کے پینے کے پانی اور حفظان صحت کے محکمے نے، نئی دہلی میں 12 اور 13 جولائی 2019 کو اوڈی ایف پلس اور پانی کے تحفظ کے بارے میں ایک دوروزہ ورکشاپ کا انعقاد کیا۔ 29 ریاستوں /مرکز کے زیر انتظام علاقوں کے حفظان صحت کے انچارج سکریٹریوں ، مشن ڈائریکٹروں اورریاستی سطح کے اہم اہلکاروں نے اس ورکشاپ میں شرکت کی ۔
جل شکتی کی وزارت کے وزیر مملکت جناب رتن لال کٹاریا نے اس موقع پر اظہار خیال کرتے ہوئے کہا :’’ 2014 میں وزیر اعظم نے سووچھ بھارت مشن  شروع کیا تھا اور اب لوگوں کے تعاون سے ہم اکتوبر 2019 میں اس مشن کی 100فیصد کامیابی کی طرف آگے بڑھ رہے ہیں ۔ ایس بی ایم کی طرح جل شکتی ابھیان کی طرف آگے قدم بڑھاکر لوگوںکی مددسے اس ابھیان کو ایک کامیاب جن آندولن بنانا ہے۔‘‘
وزیر موصوف نے کھلے میں رفع حاجت سے گریز کرنے اور اسی طرح کی دیگر سرگرمیاں چلانے کےلئے ریاستوں اور اضلاع کے مابین صحت مند مقابلہ آرائی کو فروغ دینے کی خاطر سولڈ لکوڈ ویسٹ منجمنٹ  ڈیش بورڈ ، اوڈی ایف پلس ایڈوائزری اور اوڈی ایف پلس اینڈ سووچھ گرام درپن موبائل ایپلی کیشن کی شروعات کی ۔
اس ورکشاپ میں موضوع کے لحاظ سے پانچ تکنیکی اجلاس ہوئے : دیہی علاقوں میں بایو گریڈڈ ویسٹ منجمنٹ ،دیہی علاقوں میں پلاسٹک ویسٹ منجمنٹ ، دیہی علاقوں میں گرے واٹر منجمنٹ ،دیہی علاقوں میں فیکل سلج منجمنٹ  اور پانی کے تحفط نیز بارش کے پانی کو جمع کرنے کا منجمنٹ ۔ ورکشاپ کے ایک حصے کے طور پر دہلی کے آئی سی اے آر کیمپس میں ایک نمائش بھی لگائی گئی جس میں اوڈی ایف پلس کے تحت مختلف سرگرمیوں کو دکھایا گیا ۔اس کے علاوہ پانی کے تحفظ کی اہمیت کو اجاگر کرنے کے لئے ورکشا پ میں شرکت کرنے والوں کو محتلف مقامات پر گھمایا گیا ۔
جل شکتی کی وزارت کے ڈی ڈی ڈبلیو ایس کے سکریٹری جناب پرمیشورم ائیر نے چار سرگرمیوں کی طرف توجہ دلائی یعنی پانی کا تحفظ ، ذرائع کو پائیدار بنانا ، پائپ والے پانی کی فراہمی اور گرے واٹر کا بندوبست ۔ اس موقع پر اظہار خیال کرتے ہوئے انہوں نے کہا :’’ او ڈی ایف کے ذریعہ جو رفتار قائم کی گئی ہے ،اسے برقرار رکھنے پر ہماری توجہ مرکوز رہنی چاہئے ۔ہمیں گرے واٹر بندوبست پر خصوصی توجہ رکھتے ہوئے ٹھوس اور رقیق کچرے کے بندوبست کی کوششوں میں تیزی لانی چاہئے ۔ ہم نے ایک طویل سفرطے کیا ہے اور یہ سفر ایس بی ایم کو ایک جن آندولن بنانے کے سلسلے میں تمام لوگوں کی کوششوںسے کامیاب ہوسکا ہے ۔‘‘
ورکشاپ میں جن سرکردہ شخصیات نے شرکت کی اور اپنے مقالے پیش کئے ان میں عالمی بینک کے ایل ڈبلیو ایم ماہر جناب شری کانت نوریکر ، مدھیہ پردیش کے دیہی ترقیات کے ڈپٹی کمشنر ڈاکٹر سدھیر جین ، این ای ای آر آئی ناگپور کے پرنسپل سائنٹسٹ ڈاکٹر راجیش بینی والے ، جموں وکشمیر کی لیہہ ضلع کی ڈپٹی کمشنر محترمہ آونی لواسہ ،آئی اے آر آئی ، آئی سی اے آر کی پرنسپل سائنٹسٹ ڈاکٹر نیلم پٹیل ، آبی وسائل کی مرکزی وزارت کے سینٹرل گراؤنڈ واٹر بورڈ  کے ریجنل ڈائریکٹر جناب سنجے مرواہا اور دیہی ترقیات کی وزارت کے زمینی وسائل کے محکمے  کے جوائنٹ سکریٹری جناب اوما کانت شامل تھے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-3113
(Visitor Counter : 72
وزارت سیاحت
سیاحت کی وزارت نے لندن میں تین روزہ ورلڈٹریول مارکیٹ  میں حصہ لیا
ڈبلیو ٹی ایم 2019میں ہندوستانی پویلین کا موضوع ہے ‘ بے نظیرہندوستان ۔ بے نظیرہندوستان کو پائیں ’
مہاتماگاندھی کی 150 ویں جینتی اورمجسمہ اتحاد کو لندن میں ڈبلیو ٹی ایم 2019میں ہندوستانی پویلین میں نمایاں طورپرپیش کیاگیاہے
نئی دہلی ،5 نومبر :سیاحت کی وزارت برطانیہ کی راجدھانی لندن میں 4سے 6نومبر ، 2019 کے دوران منعقد ہورہے تین روزہ ورلڈٹریول مارکیٹ  میں حصہ لے رہی ہے ۔ ڈبلیو ٹی ایم 2019 میں ہندوستان کے پویلین کا موضوع ہے ‘ بے نظیرہندوستان ۔ بے نظیرہندوستان کو پائیں ’۔اس عالمی ٹریول میلے میں مجموعی طورپر 32حصص دار ہیں ، جن میں ریاستی حکومتیں ، مرکز کے زیرانتظام علاقے ، ایئرانڈیا ، آئی آرسی ٹی سی ، ہوٹلس ، ویلنیس ریسورٹس اور ٹورآپریٹر س شامل ہیں ، جو ہندوستانی پویلین میں شریک نمائش کار کے طورپرحصہ لے رہے ہیں۔
ہندوستانی پویلین میں متعدد قسم کی سرگرمیاں انجام دی جارہی ہیں جن میں ثقافتی پروگرام ، یوگاکی نمائش ، مہندی رچانا ، ہندوستانی کھانوں کا ذائقہ چکھانا ، پگڑی باندھنا ، ساڑی باندھنا وغیرہ شامل ہیں ۔ ان سب کے علاوہ ہندوستان کی متعدد سیاحتی مصنوعات کے ساتھ ساتھ اس سال مہاتماگاندھی کی 150ویں جینتی اورمجسمہ ٔ اتحاد  کو بھی ڈبلیو ٹی ایم 2019کے دوران ہندوستانی پویلین میں نمایاں طورپرپیش کیاجارہاہے اوران کی تشہیر کی جارہی ہے ۔
مرکزی وزارت سیاحت کے سکریٹری جناب یوگیندر ترپاٹھی ڈبلیوٹی ایم 2019 میں آفیشیل وفد کی قیادت کررہے ہیں ، اس میں ایڈیشنل ڈائرکٹرجنرل  محترمہ روپیندر برار بھی شامل ہیں ۔ ڈبلیو ٹی ایم 2019میں ہندوستانی پویلین کا افتتاح 4نومبر ، 2019 کو سکریٹری  اور برطانیہ میں ہندوستان کی ہائی کمشنر محترمہ روچی گھنشیام نے کیا۔
کل یعنی 4نومبر ، 2019 کو ‘ ان کریڈیبل انڈیا ۔ فائنڈدی ان کریڈیبل یو ’کے موضوع پر ایک پینل ڈسکشن کا انعقاد کیاگیا، جس کا مقصد ہندوستان کو ایک تجرباتی منزل کے طورپر پیش کرنااور سیاحوں کو ہندوستان میں موجود تجربات کے وسیع تر امکانات کا احساس دلاناتھا ۔ پینل ڈسکشن کی نظامت سی این این یوروپ ایڈیٹر محترمہ میناڈوس سینٹوس نے کی ۔
ڈبلیو ٹی ایم عالمی سطح پر ٹریو ل اورٹورزم صنعت کے لئے بزنس ٹو بزنس نمائش ہے جس میں اس شعبے کے حصص دار ضرورشرکت کرنا چاہتے ہیں ۔ گذشتہ چاردہائیوں میں ڈبلیو ٹی ایم دنیا کی سب سے بڑی نمائش کے طورپر ابھراہے جس میں 185ممالک اورخطوں سے ہزارسے زائد نمائش کار پہنچتے ہیں اور 51ہزار سے زیادہ حصص دار اس میں حصہ لیتے ہیں ۔ جو حصص دار اس میں حصہ لیتے ہیں ان میں ٹریول انڈسٹری کے سینیئر پیشہ ور ، سرکاری وزرأ اوربین الاقوامی پریس شامل ہیں ۔ اس نمائش کا انعقاد ایکس سیل - لندن میں ہرسال نومبر میں ہوتاہے ۔ جس کا مقصد اس صنعت سے متعلق جدید ترین خیالات اور رجحانات کے بارے میں رابطہ پیداکرنا ، گفتگوکرنا اور دریافت کرنا ہوتاہے ۔